als_Latn dik_Latn sag_Latn
Gratë ikin, Salsano mbetet: Ka një arsye dhe s’është aspak siç e prisnim
Salsano Rrapi ka tashmë 7 vjet si drejtues i “Portokallisë”, që prej largimit të Agron Llakajt si pasojë e prishjes së parakohshme të kontratës.
Siç e shpjegoi Salsano Rrapi në “Tek Unë”, praktikisht, sikur Llakaj të mos ishte larguar, do të vazhdonte të ishte në drejtim të “Portokallisë”, kurse bashkëprezantueset ikin e vijnë. Kështu edhe Salsano, ndonëse Eneda Tarifa u largua dhe në krah të tij mbeti vetëm Xhemi Shehu, vazhdon të ketë pozicion të qëndrueshëm dhe duket se do ta ketë edhe për ca kohë.
I pyetur nga Arjola Shehu si ka mundësi që “stafeta” e tij s’po i kalon dikujt tjetër, Salsano u shpreh se kjo s’ka të bëjë me të; ka të bëjë me faktin që është burrë dhe sipas formatit të “Portokallisë”, që është frymëzuar nga “Zelig” italian, prezantuesi nuk ndryshon.
“Ky program u frymëzua nga “Zelig” i Italisë. Tani, presidenti i Top-it atëherë, kishte si qëllim të bënte një “Zelig” shqiptar. “Zelig” kështu e ka traditën. Moderatori nuk lëviz, femrat ndryshojnë gjithmonë. Claudio Bisio ka qëndruar rreth 14 vjet dhe gjithçka rrotullohej rreth femrave: “Kush do të jetë këtë vit?”, “Kush do të jetë femra në krah të Bisio-s?”
Ndërkaq, i pyetur nga Shehu si është e mundur që edhe pse bëhen audicione për moderatorë, ata nuk ndryshojnë asnjëherë, Salsano u përgjigj se kjo nuk ndodh, sepse nuk ka ardhur askush më i mirë.
"Ndoshta edhe ti nëse do të bëje audicion, mund edhe të mos dilje mirë dhe nuk do të zgjidhnin.", i tha ai Arjolës.
als_Latn als_Latn als_Latn als_Latn als_Latn als_Latn als_Latn